รายชื่อภาพยนตร์ที่ทำเงินสูงสุดในประเทศไทย

**รายชื่อ[[ภาพยนตร์]]ที่ทำเงินสูงสุดในประเทศไทย** เป็นรายได้ภาพยนตร์จากบ็อกซ์ออฟฟิสประเทศไทย เรียงลำดับตามรายได้แบบไม่คิดเงินเฟ้อ เฉพาะโรงภาพยนตร์ในเขตกรุงเทพมหานคร, ปริมณฑล (ได้แก่ นนทบุรี ปทุมธานี สมุทรปราการ) และอำเภอเมืองเชียงใหม่ เท่านั้น

เนื่องจากการจัดจำหน่ายภาพยนตร์ในเขตพื้นที่ต่างจังหวัด อยู่ภายใต้การดูแลของตัวแทนผู้จัดจำหน่ายภาพยนตร์แต่ละภูมิภาค หรือเรียกกันว่า **"สายหนัง"** ซึ่งทำหน้าที่นำภาพยนตร์จากผู้สร้าง (หรือผู้แทนจำหน่าย หรือผู้นำเข้าภาพยนตร์ต่างประเทศ) ไปจัดจำหน่ายต่อเองในพื้นที่ของตน แบ่งออกเป็น 4 สายหลัก ๆ ได้แก่ สายเหนือ กลางและตะวันตก (ไม่รวมอำเภอเมืองเชียงใหม่ และจังหวัดสระบุรี), สายตะวันออกเฉียงเหนือ (รวมจังหวัดสระบุรี), สายใต้ และสายตะวันออก โดยการซื้อขายอาจเป็นไปในลักษณะขายสิทธิ์ขาดหรือแบ่งสัดส่วนรายได้ตามข้อตกลงทางธุรกิจที่ไม่แน่นอน จึงอาจกล่าวได้ว่า สายหนังทำหน้าที่เสมือนเป็นพ่อค้าคนกลาง แต่ไม่ว่าจะเป็นโรงภาพยนตร์ในเครือใด เช่น เอสเอฟ ซีเนม่า, เมเจอร์ ซีนีเพล็กซ์ หรือโรงภาพยนตร์ในต่างจังหวัดซึ่งมีเจ้าของเป็นนักธุรกิจท้องถิ่น ก็ต้องรับซื้อภาพยนตร์จากสายหนังประจำภูมิภาคของตนเพียงเจ้าเดียว

ขณะที่**โรงภาพยนตร์ในเขต[[กรุงเทพมหานครและปริมณฑล|กรุงเทพมหานคร ปริมณฑล]] และ[[อำเภอเมืองเชียงใหม่|เชียงใหม่]]** ผู้สร้าง (หรือผู้แทนจำหน่าย หรือผู้นำเข้าภาพยนตร์ต่างประเทศ) จะทำหน้าที่เป็นผู้จัดจำหน่ายเอง เริ่มจากผู้สร้างทำการติดต่อกับโรงภาพยนตร์เองโดยตรง และตกลงแบ่งรายได้กันในสัดส่วนที่แน่นอนจากการคำนวณตั๋วชมภาพยนตร์ที่ขายได้ ขณะเดียวกันผู้สร้างยังมีหน้าที่ว่าจ้างผู้ควบคุมหรือเช็กเกอร์ ให้มาตรวจสอบที่โรงภาพยนตร์ด้วยว่าขายตั๋วได้ตามจำนวนเงินที่แจ้งมาหรือไม่ ส่วนในพื้นที่ต่างจังหวัด หน้าที่ดังกล่าวจะตกเป็นของสายหนังแทน รวมถึงค่าสื่อประชาสัมพันธ์ในพื้นที่ด้วย 

รายได้ในเขตกรุงเทพมหานคร ปริมณฑล และเชียงใหม่ จึงถือเป็นรายรับที่สามารถตรวจสอบได้ชัดเจนและเข้าถึงบริษัทผู้สร้างโดยตรงหลังหักส่วนแบ่งกับโรงภาพยนตร์แล้ว สำหรับข้อมูลรายได้รวมทั่วประเทศ เป็นตัวเลขตามที่แต่ละฝ่ายยอมเปิดเผยและมักไม่นำมาใช้จัดอันดับเนื่องจากข้อจำกัดของการเข้าถึงข้อมูลในอดีต ปัจจุบันพบว่าผู้จัดจำหน่ายภาพยนตร์บางราย สามารถติดต่อเพื่อขอจัดจำหน่ายภาพยนตร์เองโดยตรงกับโรงภาพยนตร์ตามต่างจังหวัด โดยไม่จำเป็นต้องผ่านสายหนัง แต่เป็นเพียงบางกรณีและบางพื้นที่เท่านั้น

## ภาพยนตร์ที่ทำเงินสูงสุดในประเทศไทย
[220px|thumb|upright=1|right|''[อเวนเจอร์ส: เผด็จศึก* (พ.ศ. 2562) เป็นภาพยนตร์ที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 617.55 ล้านบาท]]

ในบรรดาภาพยนตร์ที่ทำเงินสูงสุดในประเทศไทยห้าสิบอันดับแรก (เฉพาะในเขต[[กรุงเทพมหานครและปริมณฑล|กรุงเทพมหานคร ปริมณฑล]] และ[[อำเภอเมืองเชียงใหม่|เชียงใหม่]]) ประกอบด้วย[[ภาพยนตร์ไทย]]จำนวนสิบสามเรื่อง โดยเป็นภาพยนตร์อิง[[ประวัติศาสตร์ไทย]]ของ[[หม่อมเจ้าชาตรีเฉลิม ยุคล]] มากถึงห้าเรื่อง มีภาพยนตร์ต้นฉบับเพียงห้าเรื่องเท่านั้นที่ทำเงินติดอันดับ ได้แก่ *พี่มาก..พระโขนง*, *ไอฟาย..แต๊งกิ้ว..เลิฟยู้*, *2012 วันสิ้นโลก*, *ไททานิค* และ*หลานม่า* ที่เหลือทั้งหมดล้วนเป็นภาพยนตร์ภาคแรก ภาคต่อ หรือภาคแยกของแฟรนไชส์ และมีภาพยนตร์ *ดาบพิฆาตอสูร เดอะมูฟวี่: ศึกปราสาทไร้ขอบเขต* เป็น[[ภาพยนตร์แอนิเมชัน]]เพียงเรื่องเดียวที่ติดอันดับทำเงินเข้ามา

หากนับตั้งแต่ช่วง[[คริสต์ศตวรรษที่ 21]] เป็นต้นมา ภาพยนตร์แฟรนไชส์กลายเป็นภาพยนตร์ทำเงินได้ดีที่สุดโดยเฉพาะ[[ภาพยนตร์ซูเปอร์ฮีโร|ภาพยนตร์แนวซูเปอร์ฮีโร]] มีภาพยนตร์สิบสามเรื่องจาก[[มาร์เวลสตูดิโอส์]] ติดอันดับภาพยนตร์ที่ทำเงินสูงสุดในประเทศไทย ภาพยนตร์ที่ดัดแปลงมาจากหนังสือการ์ตูน *อเวนเจอร์ส* สามในสี่เรื่องนั้นติดอันดับอยู่ในภาพยนตร์ทำเงินสูงสุดยี่สิบอันดับแรก ขณะที่ภาพยนตร์ดัดแปลงจากหนังสือการ์ตูนของ[[มาร์เวลคอมิกส์]]เรื่องอื่น ๆ เช่น *สไปเดอร์-แมน* ก็ประสบความสำเร็จเช่นกัน 

ภาพยนตร์เรื่อง *อวตาร* ของผู้กำกับ[[เจมส์ คาเมรอน]] ซึ่งครองตำแหน่งเป็น[[รายชื่อภาพยนตร์ที่ทำเงินสูงสุด#ภาพยนตร์ที่ทำเงินสูงสุด|ภาพยนตร์ที่ทำเงินรวมทั่วโลกสูงสุดตลอดกาล]] ติดอันดับที่ 11 ภาพยนตร์ทำเงินสูงสุดในประเทศไทย (สูงสุดเป็นอันดับสอง ณ ขณะนั้น) ขณะที่ภาพยนตร์ชุด *ทรานส์ฟอร์เมอร์ส* จากค่าย[[พาราเมาต์พิกเจอส์]] และ *เร็ว...แรงทะลุนรก* จากค่าย[[ยูนิเวอร์แซลพิกเจอส์]] ทำเงินติดอันดับชุดละสี่เรื่อง นอกจากนี้ยังมีภาพยนตร์จากชุด*แฮร์รี่ พอตเตอร์*, *จูราสสิค เวิลด์*, *ธี่หยด*, [[จักรวาลขยายดีซี]], [[ไทบ้าน เดอะซีรีส์|จักรวาลไทบ้าน]], *แวมไพร์ ทไวไลท์* และ*เดอะลอร์ดออฟเดอะริงส์* บางเรื่องติดอันดับเข้ามาด้วย

ภาพยนตร์เรื่อง *อเวนเจอร์ส: เผด็จศึก* จากค่ายมาร์เวลสตูดิโอส์ สร้างสถิติเป็นภาพยนตร์ที่ทำเงินสูงสุดในประเทศไทย เมื่อปี พ.ศ. 2562 หลังทำเงินในเขตกรุงเทพมหานคร ปริมณฑล และเชียงใหม่ 617.55 ล้านบาท แซงหน้าภาพยนตร์ *พี่มาก..พระโขนง* จากค่าย[[จีทีเอช]] โดยใช้เวลาเพียงสิบหกวัน และคาดว่าทำเงินประมาณการรวมทั่วประเทศสูงถึง 1,091 ล้านบาท

ในตารางนี้จะแสดงภาพยนตร์เรียงลำดับตามจำนวนเงิน และอันดับสูงสุดที่เคยทำได้จากการฉายโรงภาพยนตร์ *'เฉพาะในเขตกรุงเทพมหานคร ปริมณฑล และเชียงใหม่ เท่านั้น** รายได้จากการนำภาพยนตร์กลับมาฉายซ้ำภายหลังจะไม่ถูกนำมาคิดรวมกับรายได้เดิมที่เคยทำไว้ (ยกเว้นภาพยนตร์เรื่อง ''[[สุริโยไท]]'' และ''[[ดาบพิฆาตอสูร เดอะมูฟวี่: ศึกปราสาทไร้ขอบเขต]]'') ตารางนี้ไม่ได้แสดงข้อมูลรายได้รวมทั่วประเทศ เนื่องจากตัวเลขดังกล่าวเป็นเพียงตัวเลขประมาณการ และมีข้อจำกัดของการเข้าถึงข้อมูลในอดีต อย่างไรก็ตาม ตัวเลขรายได้ของภาพยนตร์บางเรื่อง มีอ้างอิงจากหลายแหล่ง (บริษัทผู้ผลิต, นิตยสารภาพยนตร์, [[บ็อกซ์ออฟฟิศโมโจ]] และบทความอิสระ) ซึ่งอาจเป็นข้อมูลที่ไม่ตรงกันหรือขัดแย้งกันได้

:

<div style="overflow-x: auto; white-space: nowrap;">
</div>










== ภาพยนตร์ไทยที่ทำเงินสูงสุดในประเทศไทย ==
[[ไฟล์:PeeMakThaiPoster.jpg|220px|thumb|upright=1|right|''[[พี่มาก..พระโขนง]]'' (พ.ศ. 2556) เป็นภาพยนตร์ไทยที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 568.55 ล้านบาท]]
ในบรรดาภาพยนตร์ไทยที่ทำเงินสูงสุดห้าสิบอันดับแรก (เฉพาะในเขต[[กรุงเทพมหานครและปริมณฑล|กรุงเทพมหานคร ปริมณฑล]] และ[[อำเภอเมืองเชียงใหม่|เชียงใหม่]]) ประกอบไปด้วยภาพยนตร์ที่สร้างและจัดจำหน่ายโดย[[สหมงคลฟิล์ม]] มากที่สุดสิบห้าเรื่อง มีเจ็ดเรื่องมาจากผลงานภาพยนตร์ชุดอิงประวัติศาสตร์ของ[[หม่อมเจ้าชาตรีเฉลิม ยุคล]] ขณะที่ภาพยนตร์จากค่าย[[จีเอ็มเอ็ม ไท หับ|จีทีเอช]] ทำเงินติดอันดับเข้ามาจำนวนสิบเรื่อง โดยเป็นผลงานการกำกับของ[[บรรจง ปิสัญธนะกูล]] มากถึงสี่เรื่อง (ผลงานกำกับร่วมสองเรื่อง ได้แก่ ''[[ชัตเตอร์ กดติดวิญญาณ]]'' และ''[[ห้าแพร่ง]]'') และถ้าหากนับรวม ''[[แฟนเดย์..แฟนกันแค่วันเดียว]]'' จากค่าย[[จีดีเอช]]ด้วย จะทำให้เขากลายเป็น[[ผู้กำกับภาพยนตร์]]ทำเงินเกิน 100 ล้านบาท มากถึงห้าเรื่อง 

แนวโน้มการทำเงินสูงของภาพยนตร์ไทย ยังคงมาจากภาพยนตร์แนวตลก ภาพยนตร์อิงประวัติศาสตร์ และ[[ภาพยนตร์สยองขวัญ|ภาพยนตร์แนวสยองขวัญ]]เป็นส่วนใหญ่ สังเกตได้จากสัดส่วนของภาพยนตร์ไทยที่ทำเงินเกิน 100 ล้านบาท เป็นภาพยนตร์แนวตลก และภาพยนตร์อิงประวัติศาสตร์เกินครึ่ง อีกเก้าเรื่องเป็นภาพยนตร์แนวสยองขวัญ ก่อนหน้านี้ภาพยนตร์ ''[[กาเหว่าที่บางเพลง]]'' และ ''[[2499 อันธพาลครองเมือง]]'' เคยเป็นภาพยนตร์ไทยทำเงินสูงสุดในประเทศไทย แต่ภาพยนตร์ ''[[นางนาก]]'' นับได้ว่าเป็นภาพยนตร์ไทยเรื่องแรกที่ทำเงินเกิน 100 ล้านบาท อย่างไรก็ตาม ภาพยนตร์เกี่ยวกับวิถีชีวิตตามภูมิภาค และภาพยนตร์ภาคต่อจากละครโทรทัศน์ชื่อดัง เริ่มเข้ามามีบทบาทมากขึ้นกับอุตสาหกรรมภาพยนตร์ไทยในช่วงหลัง เช่น ''[[บุพเพสันนิวาส 2|บุพเพสันนิวาส ๒]]'', ''[[สัปเหร่อ (ภาพยนตร์)|สัปเหร่อ]]'', ''[[นาคี ๒]]'' และ''[[ตุ๊ดซี่ส์ แอนด์ เดอะเฟค]]'' ที่ต่างทำเงินเกิน 100 ล้านบาททุกเรื่อง 

ภาพยนตร์เรื่อง ''[[พี่มาก..พระโขนง]]'' จากค่าย[[จีทีเอช]] กลายเป็นภาพยนตร์ไทยที่ทำเงินสูงสุดในประเทศไทย หลังทำเงินเฉพาะเขตกรุงเทพมหานคร ปริมณฑล และเชียงใหม่ 568.55 ล้านบาท แซงหน้าภาพยนตร์ ''[[สุริโยไท]]'' โดยใช้เวลาเพียงสิบห้าวัน และคาดว่าทำเงินประมาณการรวมทั่วประเทศไปกว่า 1 พันล้านบาท จากการเข้าฉายนานกว่าสิบสัปดาห์ รวมทั้งเคยสร้างสถิติเป็น[[รายชื่อภาพยนตร์ที่ทำเงินสูงสุดในประเทศไทย#ภาพยนตร์ที่ทำเงินสูงสุดในประเทศไทย|ภาพยนตร์ที่ทำเงินสูงสุดในประเทศไทย]] (นับรวมภาพยนตร์ต่างประเทศแล้ว) นานกว่าหกปี ก่อนจะถูกภาพยนตร์ ''[[อเวนเจอร์ส: เผด็จศึก]]'' ทำเงินแซงหน้าไปเมื่อปี พ.ศ. 2562

ในตารางนี้จะแสดงภาพยนตร์ไทยเรียงลำดับตามจำนวนเงิน และอันดับสูงสุดที่เคยทำได้จากการฉายโรงภาพยนตร์ **เฉพาะเขตกรุงเทพมหานคร ปริมณฑล และเชียงใหม่ เท่านั้น*' รายได้จากการนำภาพยนตร์กลับมาฉายซ้ำใหม่ภายหลังจะไม่ถูกนำมาคิดรวมกับรายได้เดิมที่เคยทำเอาไว้ (ยกเว้นภาพยนตร์เรื่อง *สุริโยไท*) ตารางนี้ไม่ได้แสดงข้อมูลรายได้รวมทั่วประเทศ เนื่องจากตัวเลขดังกล่าวเป็นเพียงตัวเลขประมาณการ และมีข้อจำกัดของการเข้าถึงข้อมูลในอดีต อย่างไรก็ตาม ตัวเลขรายได้ของภาพยนตร์บางเรื่องนั้นมีอ้างอิงจากหลายแหล่ง (บริษัทผู้ผลิต, นิตยสารภาพยนตร์, [[บ็อกซ์ออฟฟิศโมโจ]] และบทความอิสระ) ซึ่งอาจเป็นข้อมูลที่ไม่ตรงกันหรือขัดแย้งกันได้

:

<div style="overflow-x: auto; white-space: nowrap;"> 
</div>

== ภาพยนตร์แอนิเมชันที่ทำเงินสูงสุดในประเทศไทย ==
[[ไฟล์:ใบปิดภาพยนตร์ดาบพิฆาตอสูร ภาคปราสาทไร้ขอบเขต.jpg|220px|thumb|upright=1|right|*ดาบพิฆาตอสูร เดอะมูฟวี่: ศึกปราสาทไร้ขอบเขต – องก์ที่ 1 การกลับมาของอาคาสะ* (พ.ศ. 2568) เป็นภาพยนตร์แอนิเมชันที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 175.66 ล้านบาท]]

มี[[ภาพยนตร์แอนิเมชัน]]เพียงหกเรื่องเท่านั้นที่สามารถทำเงินเฉพาะในเขต[[กรุงเทพมหานครและปริมณฑล|กรุงเทพมหานคร ปริมณฑล]] และ[[อำเภอเมืองเชียงใหม่|เชียงใหม่]] ได้มากกว่า 100 ล้านบาท ในบรรดาภาพยนตร์แอนิเมชันที่ทำเงินสูงสุดยี่สิบอันดับแรก เป็นภาพยนตร์จาก[[วอลต์ดิสนีย์พิกเชอส์]]มากถึงเก้าเรื่อง (แบ่งเป็นผลงานของสตูดิโอ[[พิกซาร์]] จำนวนสี่เรื่อง) ตามมาด้วยภาพยนตร์แอนิเมชันจาก[[อิลลูมิเนชันเอ็นเตอร์เทนเมนต์]] และ[[ดรีมเวิกส์แอนิเมชัน]] ค่ายละสามเรื่อง นอกจากนี้ยังมีภาพยนตร์แอนิเมชัน[[ญี่ปุ่น]]และ[[ไทย]] ทำเงินติดอันดับเข้ามาสัญชาติละสองเรื่อง โดยภาพยนตร์[[อนิเมะ]]อย่าง *ดาบพิฆาตอสูร เดอะมูฟวี่: ศึกปราสาทไร้ขอบเขต* สร้างสถิติเป็นภาพยนตร์แอนิเมชัน, [[ภาพยนตร์ญี่ปุ่น]] และภาพยนตร์ต่างประเทศโซนเอเชียทำเงินสูงสุดตลอดกาลในประเทศไทย

:

<div style="overflow-x: auto; white-space: nowrap;"> 
</div>






==ภาพยนตร์ที่ทำเงินสูงสุดตามปีที่เข้าฉาย==
[[ไฟล์:ใบปิดภาพยนตร์ อวตาร - อัคนีและธุลีดิน.jpg|220px|thumb|upright=1|right|*อวตาร: อัคนีและธุลีดิน* เป็นภาพยนตร์ที่ทำเงินสูงสุดในประเทศไทย ประจำปี พ.ศ. 2568 ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 272.82 ล้านบาท]]

มี[[ภาพยนตร์ไทย]]เก้าเรื่องที่ได้รับการบันทึกว่าเป็นภาพยนตร์ทำเงินสูงสุดของปี โดยเคยทำสถิติทำเงินสูงสุดสามปีติดต่อกัน (พ.ศ. 2542–2544) และหากนับตั้งแต่คริสต์ศตวรรษที่ 21 เป็นต้นมา ภาพยนตร์ *อีเรียมซิ่ง* กลายเป็นภาพยนตร์ทำเงินสูงสุดของปีเพียงเรื่องเดียวที่ทำเงินต่ำกว่า 100 ล้านบาท เนื่องจาก[[การระบาดทั่วของโควิด-19]]

[[ทเวนตีท์เซนจูรีสตูดิโอส์]] เป็นค่ายผู้ผลิตและจัดจำหน่ายภาพยนตร์ที่ทำเงินสูงสุดของปีในประเทศไทยมากถึงเจ็ดเรื่อง และเคยทำสถิติทำเงินสูงสุดสี่ปีติดต่อกัน (พ.ศ. 2537–2540) เกินครึ่งเป็นผลงานการกำกับของ[[เจมส์ คาเมรอน]] โดยภาพยนตร์ชุด *อวตาร* นับเป็นแฟรนไชส์เพียงชุดเดียวที่ภาพยนตร์ทุกเรื่องในแฟรนไชส์เป็นภาพยนตร์ทำเงินสูงสุดของปี ภาพยนตร์แนวแฟนตาซีชุด *แฮร์รี่ พอตเตอร์* และ*เดอะลอร์ดออฟเดอะริงส์* ได้รับความนิยม และทำเงินได้อย่างถล่มทลายในช่วงเปลี่ยนผ่านคริสต์ศตวรรษ ก่อนที่ภาพยนตร์ชุดแนวซูเปอร์ฮีโรจะกลายเป็นภาพยนตร์กระแสหลักของผู้ชมชาวไทย นับจนถึงปัจจุบัน มีภาพยนตร์ทำเงินสูงสุดของปีในประเทศไทยมากถึงห้าเรื่องที่มาจากค่าย[[มาร์เวลสตูดิโอส์]]

:

<div style="overflow-x: auto; white-space: nowrap;"> 
</div>






==เส้นเวลาของภาพยนตร์ที่ทำเงินสูงสุด==
[[ไฟล์:Titanic (1997 film) poster.png|220px|thumb|upright=1|right|*ไททานิค* (พ.ศ. 2540) เคยเป็นภาพยนตร์ที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 213.65 ล้านบาท]]

มีภาพยนตร์เพียงแปดเรื่องเท่านั้นที่ได้รับการบันทึกว่าครองสถิติเป็น[[รายชื่อภาพยนตร์ที่ทำเงินสูงสุดในประเทศไทย#ภาพยนตร์ที่ทำเงินสูงสุดในประเทศไทย|ภาพยนตร์ที่ทำเงินสูงสุดในประเทศไทย]] ตั้งแต่ภาพยนตร์เรื่อง *จูราสสิค พาร์ค กำเนิดใหม่ไดโนเสาร์* ของผู้กำกับ[[สตีเวน สปีลเบิร์ก]] เมื่อปี พ.ศ. 2536 ต่อมาภาพยนตร์เรื่อง *ไอดี 4 สงครามวันดับโลก* กลายเป็นภาพยนตร์เรื่องแรกที่ทำเงินในประเทศไทยเกิน 100 ล้านบาท ขณะที่ภาพยนตร์เรื่อง *ไททานิค* สามารถทำลายสถิติเพียงหกเดือนของ*เดอะ ลอสต์ เวิลด์ จูราสสิค พาร์ค* สำเร็จ หลังทำเงินรวมเฉพาะในเขตกรุงเทพมหานคร ปริมณฑล และเชียงใหม่ 213.65 ล้านบาท เมื่อช่วงต้นปี พ.ศ. 2541

ภายหลังมี[[ภาพยนตร์ไทย]] ทั้งสองเรื่องอย่าง *สุริโยไท* และ*พี่มาก..พระโขนง* ถือครองสถิตินี้รวมกันนานกว่าสิบแปดปี ก่อนที่ภาพยนตร์ *อเวนเจอร์ส: เผด็จศึก* จะทำเงินแซงหน้าไปในที่สุด เมื่อปี พ.ศ. 2562 และถือครองสถิตินี้มายาวนานจนถึงปัจจุบันรวมหกปี

<div style="overflow-x: auto; white-space: nowrap;"> 
</div>

==ภาพยนตร์ที่ทำเงินเปิดตัวสูงสุด==
===ภาพยนตร์ที่ทำเงินเปิดตัววันแรกสูงสุด===
ภาพยนตร์จาก[[มาร์เวลคอมิกส์]] ทำเงินเปิดตัววันแรกในประเทศไทยติดสิบอันดับแรกมากถึงแปดเรื่อง โดยภาพยนตร์เรื่อง *อเวนเจอร์ส: เผด็จศึก* สร้างสถิติทำเงินเปิดตัววันแรกในเขตกรุงเทพมหานคร ปริมณฑล และเชียงใหม่สูงสุดตลอดกาลที่ 75.32 ล้านบาท ทั้งที่เข้าฉายวันแรกตรงกับวันธรรมดา และยังเป็นรายรับสูงสุดตลอดกาลในหนึ่งวันของภาพยนตร์ที่เข้าฉายในประเทศไทยอีกด้วย สำหรับภาพยนตร์เรื่อง *ไอฟาย..แต๊งกิ้ว..เลิฟยู้* เป็นภาพยนตร์ไทยทำเงินเปิดตัววันแรกสูงสุดตลอดกาลที่ 29.17 ล้านบาท และเข้าฉายตรงกับ[[วันรัฐธรรมนูญ (ประเทศไทย)|วันหยุดรัฐธรรมนูญ]] แต่ไม่ติดอยู่ในสิบอันดับแรก ขณะที่ภาพยนตร์[[อนิเมะ]]อย่าง *ดาบพิฆาตอสูร เดอะมูฟวี่: ศึกปราสาทไร้ขอบเขต* สร้างสถิติเป็น[[ภาพยนตร์แอนิเมชัน]]ทำเงินเปิดตัววันแรกสูงสุดตลอดกาลที่ 33.35 ล้านบาท และเข้าฉายตรงกับ[[วันแม่แห่งชาติ (ประเทศไทย)|วันหยุดวันแม่แห่งชาติ]] แต่ไม่อยู่ในสิบอันดับแรกเช่นกัน

:
<div style="overflow-x: auto; white-space: nowrap;"> 
</div>






===ภาพยนตร์ที่ทำเงินเปิดตัวสี่วันสุดสัปดาห์แรกสูงสุด===
มีภาพยนตร์เพียงสิบแปดเรื่องเท่านั้นที่ทำเงินเปิดตัวสี่วันสุดสัปดาห์แรกในเขตกรุงเทพมหานคร ปริมณฑล และเชียงใหม่เกิน 100 ล้านบาท ภาพยนตร์เรื่อง *ทรานส์ฟอร์เมอร์ส 3* นับว่าเป็นภาพยนตร์เรื่องแรกที่ทำเงินเปิดตัวสี่วันสุดสัปดาห์แรกเกิน 100 ล้านบาทขึ้นมาได้ ขณะที่ภาพยนตร์แฟรนไชส์ *อเวนเจอร์ส* ทำเงินเปิดตัวสี่วันสุดสัปดาห์แรกติดสิบอันดับแรกมากถึงสามเรื่อง โดยภาพยนตร์ *อเวนเจอร์ส: เผด็จศึก* สร้างสถิติทำเงินเปิดตัวสี่วันสุดสัปดาห์แรกในเขตกรุงเทพมหานคร ปริมณฑล และเชียงใหม่สูงสุดตลอดกาลที่ 251.89 ล้านบาท และมีภาพยนตร์ไทยเพียงสองเรื่องเท่านั้นที่ทำเงินเปิดตัวสี่วันสุดสัปดาห์แรกเกิน 100 ล้านบาท นั่นคือภาพยนตร์เรื่อง *พี่มาก..พระโขนง* ซึ่งเป็นเจ้าของตำแหน่งภาพยนตร์ไทยทำเงินเปิดตัวสี่วันสุดสัปดาห์แรกสูงสุดตลอดกาลที่ 105.98 ล้านบาท และภาพยนตร์เรื่อง *ธี่หยด 2* ที่ทำเงินเปิดตัวสี่วันสุดสัปดาห์แรกไป 104.97 ล้านบาท แต่ไม่ติดอยู่ในสิบอันดับแรกทั้งสองเรื่อง

<div style="overflow-x: auto; white-space: nowrap;"> 
</div>






==แฟรนไชส์และภาพยนตร์ชุดที่ทำเงินสูงสุดในประเทศไทย==

ตั้งแต่ช่วงเปลี่ยนคริสต์ศตวรรษเป็นต้นมา จำนวนของ[[ภาพยนตร์ชุด]]ก็เพิ่มขึ้น โดยมีมากกว่าห้าสิบภาพยนตร์ชุด นอกจากอัตราเงินเฟ้อและการขยายของตลาดที่เปิดกว้างมากขึ้นแล้วนั้น ยังรวมถึงการที่ฮอลลีวู้ดได้สร้างรูปแบบของภาพยนตร์ชุดใหม่ เช่น การสร้างภาพยนตร์ที่มาจากนวนิยายชื่อดังหรือการสร้างตัวละครให้เป็นที่จดจำ ซึ่งวิธีการนี้มีแนวคิดที่ว่า ภาพยนตร์ที่สร้างจากสิ่งผู้ชมมีความคุ้นเคยอยู่แล้ว ทำให้สามารถขายให้กับผู้ชมเหล่านั้นได้ เรียกว่าเป็นการ "พรี–โซลด์" ในอุตสาหกรรมภาพยนตร์

รูปแบบแฟรนไชส์ในปัจจุบันมีแนวคิดของ[[การข้ามฝั่ง]]หรือการครอสโอเวอร์ หมายถึง "เป็นการนำสิ่งต่างๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว" ผลที่ตามมาของการข้ามฝั่งคือทรัพย์สินทางปัญญาอาจถูกใช้โดยแฟรนไชส์มากกว่าหนึ่งแฟรนไชส์ ยกตัวอย่าง ภาพยนตร์เรื่อง *แบทแมน ปะทะ ซูเปอร์แมน แสงอรุณแห่งยุติธรรม* ไม่เพียงแค่อยู่ในแฟรนไชส์ *แบทแมน* และ *ซูเปอร์แมน* เท่านั้น แต่อยู่ใน [[จักรวาลขยายดีซี]] ด้วย ซึ่งเป็น "จักรวาลร่วม" 

มีภาพยนตร์เพียงสิบชุดเท่านั้นที่สามารถทำเงินรวมในเขต[[กรุงเทพมหานครและปริมณฑล|กรุงเทพมหานคร ปริมณฑล]] และ[[อำเภอเมืองเชียงใหม่|เชียงใหม่]] ได้เกิน 1 พันล้านบาท โดย [[รายชื่อภาพยนตร์ในจักรวาลภาพยนตร์มาร์เวล|จักรวาลภาพยนตร์มาร์เวล]] ถือเป็นภาพยนตร์ชุดที่ทำเงินรวมสูงที่สุด มีภาพยนตร์ในแฟรนไชส์ทำเงินเกิน 100 ล้านบาท มากถึงยี่สิบห้าเรื่อง แต่หากย้อนไป ภาพยนตร์ชุด [[โลกเวทมนตร์]] เป็นแฟรนไชส์ชุดแรกที่สามารถทำเงินทะลุ 1 พันล้านบาท หลังจากที่ภาพยนตร์ชุด *แฮร์รี่ พอตเตอร์* เข้าฉายไปได้เจ็ดภาค ขณะที่ภาพยนตร์ชุด *อเวนเจอร์ส* และ *อวตาร* เป็นเพียงสองแฟรนไชส์ต่างประเทศที่ภาพยนตร์ทุกเรื่องทำเงินได้มากกว่า 100 ล้านบาท มีภาพยนตร์ไทยเพียงสองชุดที่ติดอันดับเข้ามา นั่นคือ ภาพยนตร์อิง[[ประวัติศาสตร์ไทย]] โดย[[หม่อมเจ้าชาตรีเฉลิม ยุคล]] และภาพยนตร์ชุด *ธี่หยด* ส่วนภาพยนตร์ชุด [[มิสเตอร์แสบ ร้ายเกินพิกัด (แฟรนไชส์)|*มิสเตอร์แสบ ร้ายเกินพิกัด'']] ถือเป็นแฟรนไชส์ภาพยนตร์แอนิเมชันที่ทำเงินรวมสูงสุด แต่ไม่ติดอยู่ในยี่สิบอันดับแรก 

:



## ดูเพิ่ม
* รายชื่อภาพยนตร์ที่ทำเงินสูงสุด
* รายชื่อภาพยนตร์แอนิเมชันที่ทำเงินสูงสุด
* รายชื่อภาพยนตร์ระดับอาร์ที่ทำเงินสูงสุด
* รายชื่อภาพยนตร์ที่ทำเงินสูงสุดในประเทศญี่ปุ่น
* รายชื่อภาพยนตร์ไทย พ.ศ. 2569

## อ้างอิง




ภ
ไทย